Os vocables "cachopu" y "cachopo" provienen d'o vocable asturián cachopu u castellán cachopo, respectivament, -que l'etimo d'ambos ye o vocable latín caccabus, que a la vegada ampró d'a voz griega κάκκαβος u κακκάβη. Tanto en asturián como en castellán, ista palabra teneba lo significato orichinal de tronco tuero emplegato ta alzar ferramientas de labranza; manimenos, o etimo latín quereba dicir, seguntes Varrón, "recipient a on se coceba alimentos" (en latín "vas ubi coquebant cibum"). Por a semellanza con iste tronco tuero, tanto o vocable asturián como lo castellán amproron o significato actual de dos chullas de vetiella empanatas, y con iste sentito ye dentrata la palabra en aragonés.